《寓建宁玉清观次杨恒叔太仆韵三首 其一》
明代·郑岳

浩荡春流没岸沙，停桡上宿羽人家。云间宝刹三清界，洞口碧人千树花。

虚阁坐馀神顿爽，危栏倚遍兴犹赊。长空薄晚雨新歇，烂熳晴光映彩霞。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。